## ΠΑΡΑΡΤΗΜΑ ΙV – Πίνακας Συμμόρφωσης Τεχνικής Προσφοράς

Ο υποψήφιος Ανάδοχος συμπληρώνει τον παρακάτω πίνακα συμμόρφωσης με την απόλυτη ευθύνη της ακρίβειας των δεδομένων.

Επισημαίνεται ότι:

**α)** Στην στήλη **«ΑΠΑΙΤΗΣΗ»** έχει συμπληρωθεί η λέξη «ΝΑΙ», που σημαίνει ότι η αντίστοιχη προδιαγραφή είναι υποχρεωτική για τον Ανάδοχο. Οι συγκεκριμένες προδιαγραφές θεωρούνται απαράβατοι όροι σύμφωνα με την παρούσα διακήρυξη, με τους οποίους ο ανάδοχος υποχρεούται να συμμορφωθεί. Προσφορές που δεν καλύπτουν πλήρως απαράβατους όρους απορρίπτονται ως μη αποδεκτές.

**β)** Στην στήλη **«ΑΠΑΝΤΗΣΗ»** σημειώνεται η απάντηση του Αναδόχου που έχει τη μορφή ΝΑΙ/ΟΧΙ εάν η αντίστοιχη προδιαγραφή πληρούται ή όχι από την προσφορά.

**γ)** Στην στήλη **«ΠΑΡΑΠΟΜΠΗ»** δύναται να δηλωθεί η σχετική παραπομπή στην τεχνική προσφορά.

|  |
| --- |
| **ΠΙΝΑΚΑΣ ΣΥΜΜΟΡΦΩΣΗΣ** |
| **ΣΥΣΤΗΜΑ ΑΠΟΧΔΟΧΗΣ ΞΕΝΩΝ ΚΑΡΤΩΝ ΣΤΟ ΔΙΚΤΥΟ EFT/POS ΤΗΣ Α.Α.Δ.Ε. ΚΑΙ e-POS ΓΙΑ ΤΗΝ ΕΙΣΠΡΑΞΗ ΤΩΝ ΔΗΜΟΣΙΩΝ ΕΣΟΔΩΝ** | **ΠΡΟΣΦΕΡΕΤΑΙ** |
| **Α/Α** | **ΥΠΟΧΡΕΩΣΕΙΣ ΑΝΑΔΟΧΟΥ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ ΤΕΚΜΗΡΙΩΣΗΣ** |
| 1 | Το κόστος τυχόν πρόσθετων αναβαθμίσεων – πιστοποιήσεων στο υφιστάμενο δίκτυο για την αποδοχή καρτών έκδοσης αλλοδαπών φορέων παροχής υπηρεσιών πληρωμών, θα βαρύνει τον ίδιο τον ανάδοχο. Το δίκτυο αυτό ενδέχεται να τροποποιηθεί με την κατάργηση ή την προσθήκη νέων σταθερών τερματικών ή μετακινούμενων σημείων με τη χρήση φορητών συσκευών.  | ΝΑΙ |  |  |
| 2 | Ο Ανάδοχος δύναται να διοδεύσει τις συναλλαγές με ή χωρίς φυσική παρουσία της κάρτας πληρωμών εξωτερικού μέσω του παραπάνω δικτύου EFT/POS και του συστήματος DIAS e-POS αντίστοιχα. Εναλλακτικά, στην περίπτωση που ο Ανάδοχος δεν επιθυμεί να διοδεύσει τις συναλλαγές μέσω του υπάρχοντος δικτύου EFT/POS της Α.Α.Δ.Ε. και τις συναλλαγές χωρίς φυσική παρουσία της κάρτας (e-POS) μέσω της τρέχουσας διόδευσης για τις εγχώριες κάρτες, θα αναλάβει να εγκαταστήσει, συνδέσει και παραμετροποιήσει ισάριθμα EFT/POS και στα σημεία που είναι εγκατεστημένα τα υφιστάμενα τερματικά, παρέχοντας παράλληλα τη δυνατότητα για εκτέλεση συναλλαγών χωρίς φυσική παρουσία της κάρτας (e-POS) στο myAADE και το e-Παράβολο. | ΝΑΙ |  |  |
| 3 | Το κόστος για τη θέση σε λειτουργία των συστημάτων POS και e-POS για την είσπραξη των δημοσίων εσόδων βαρύνει εξ ολοκλήρου τον ανάδοχο και συμπεριλαμβάνεται στην αμοιβή του αναδόχου. Στην περίπτωση που δημιουργηθεί νέο δίκτυο EFT/POS, ο ανάδοχος αναλαμβάνει τη συντήρησή του για όλη τη διάρκεια της σύμβασης, συμπεριλαμβανομένου του δικαιώματος προαίρεσης.  | ΝΑΙ |  |  |
| 4 | Στην περίπτωση των συναλλαγών που πραγματοποιούνται χωρίς φυσική παρουσία κάρτας, ο Ανάδοχος θα πρέπει να αναλάβει την υλοποίηση διαλειτουργικότητας για την εκτέλεση των συναλλαγών είτε μέσω της αντίστοιχης υφιστάμενης υλοποίησης της DIAS e-POS ή ανεξάρτητα με την ανάπτυξη νέας διαλειτουργικότητας. | ΝΑΙ |  |  |
| 5 | Στην περίπτωση που ο ανάδοχος δεν επιθυμεί τη διασύνδεση με τη ΔΙΑΣ και το υπάρχον σύστημα DIAS-POS και DIAS e-POS, αναλαμβάνει το σύνολο των εργασιών και το κόστος αυτών για τη θέση σε λειτουργία ανάλογων συστημάτων για την είσπραξη των δημοσίων εσόδων. | ΝΑΙ |  |  |
| 6 | Πρόσθετα τηλεπικοινωνιακά κόστη για τη διασύνδεση τυχόν νέων συστημάτων θα βαρύνουν τον ανάδοχο. | ΝΑΙ |  |  |
| 7 | Ο ανάδοχος (εφεξής φορέας είσπραξης), υποχρεούνται να αποδίδει τα εισπραττόμενα ποσά στο Ελληνικό Δημόσιο μέχρι την επομένη εργάσιμη της είσπραξης ημέρα. | ΝΑΙ |  |  |
| 8 | Η απόδοση των εισπραττομένων ποσών γίνεται με εντολή του αναδόχου ή τρίτου που θα ορίσει αυτός, στην Τράπεζα της Ελλάδος προκειμένου να χρεωθεί ο τρεχούμενος λογαριασμός του αναδόχου και να πιστωθεί με το συνολικό ποσό των εισπράξεων o λογαριασμός Ελληνικό Δημόσιο -Συγκέντρωση Εισπράξεων και Πληρωμών. | ΝΑΙ |  |  |
| 9 | Ο ανάδοχος αναλαμβάνει την υποχρέωση τήρησης των διατάξεων του ν. 2472/1997 «Προστασία του ατόμου από την επεξεργασία δεδομένων» όπως ισχύει. | ΝΑΙ |  |  |
| 10 | Σε περίπτωση που ο ανάδοχος καθυστερήσει την απόδοση των εισπραχθέντων ποσών στο Ελληνικό Δημόσιο, επιβαρύνεται με τόκο υπερημερίας σύμφωνα με το επιτόκιο των εντόκων γραμματίων του Ελληνικού Δημοσίου τρίμηνης διάρκειας. | ΝΑΙ |  |  |
| 11 | Σε περίπτωση που ο ανάδοχος δεν αποστείλει στο δημόσιο πληρωμές που έχει λάβει από τους υπόχρεους φορολογούμενους εντός των χρονικών ορίων που ορίζονται, ευθύνεται προς αποζημίωση έναντι των υπόχρεων φορολογούμενων για τις συνέπειες της εκπρόθεσμης απόδοσης των εισπραχθέντων ποσών. | ΝΑΙ |  |  |
| 12 | Στην περίπτωση που το ποσό είσπραξης και οι τυχόν προσαυξήσεις αυτού που δεν αποδόθηκαν από τον ανάδοχο στο ελληνικό δημόσιο υπερβαίνουν τις αμοιβές του αναδόχου, η ΑΑΔΕ προβαίνει στις απαραίτητες ενέργειες για τον καταλογισμό και την είσπραξη των ανωτέρω ποσών. | ΝΑΙ |  |  |
| 13 | Ο Ανάδοχος δεν επιτρέπεται να επιβάλλει κανενός είδους άλλη αμοιβή ή προσαύξηση στον κάτοχο της κάρτας. | ΝΑΙ |  |  |